

|  |  |
| --- | --- |
|  |  |

ЎЗБЕКИСТОН РЕСПУБЛИКАСИНИНГ ҚОНУНИ

**ХУСУСИЙ МУЛКНИ ҲИМОЯ ҚИЛИШ ВА МУЛКДОРЛАР ҲУҚУҚЛАРИНИНГ КАФОЛАТЛАРИ ТЎҒРИСИДА**

Қонунчилик палатаси томонидан 2012 йил 19 июлда қабул қилинган
Сенат томонидан 2012 йил 30 августда маъқулланган

**1-боб. Умумий қоидалар**

**1-модда. Ушбу Қонуннинг мақсади**

Ушбу Қонуннинг мақсади хусусий мулкни ҳимоя қилиш ва мулкдорлар ҳуқуқларининг кафолатлари соҳасидаги муносабатларни тартибга солишдан иборат.

**2-модда. Хусусий мулк ҳуқуқи**

[*Олдинги*](https://lex.uz/docs/2055680?ONDATE=25.09.2012%2000#2055719)*таҳрирга қаранг.*

Хусусий мулк ҳуқуқи шахснинг қонунчиликка мувофиқ қўлга киритган мол-мулкка эгалик қилиш, ундан фойдаланиш ва уни тасарруф этиш ҳуқуқидир.

(2-модданинг биринчи қисмиЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400410)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

* LexUZ шарҳи*

*Қаранг: Ўзбекистон Республикаси Фуқаролик кодексининг*[*182*](https://lex.uz/docs/111189#153916)*ва*[*210-моддалари*](https://lex.uz/docs/111189#154158)*, Ўзбекистон Республикаси «Ўзбекистон Республикасида мулкчилик тўғрисида»ги Қонунининг*[*7-моддаси*](https://lex.uz/docs/111466#249961)*.*

Хусусий мулк бўлган мол-мулкнинг миқдори ва қиймати чекланмайди.

* LexUZ шарҳи*

*Шунингдек, қаранг: Ўзбекистон Республикаси Фуқаролик кодексининг*[*207-моддаси*](https://lex.uz/docs/111189#154146)*.*

Хусусий мулк дахлсиз ва давлат ҳимоясидадир.

Давлат хусусий мулкнинг бут сақланишини таъминлаш ва унинг кўпайтирилиши учун барча зарур шароитларни яратади.

* LexUZ шарҳи*

*Қўшимча маълумот учун қаранг: Ўзбекистон Республикаси Президентининг 2016 йил 5 октябрдаги ПФ-4848-сонли «Тадбиркорлик фаолиятининг жадал ривожланишини таъминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимча чора-тадбирлар тўғрисида»ги*[*Фармони*](https://lex.uz/docs/3039311)*.*

Мулкдор фақат қонунда назарда тутилган ҳолларда ва тартибдагина ўз мол-мулкидан маҳрум этилиши мумкин.

* LexUZ шарҳи*

*Қаранг: Ўзбекистон Республикаси Фуқаролик кодексининг*[*197—206 моддалари*](https://lex.uz/docs/111189#154076)*, Ўзбекистон Республикаси маъмурий жавобгарлик тўғрисидаги кодексининг*[*27-моддаси*](https://lex.uz/docs/97664#197927)*, Ўзбекистон Республикаси жиноят-процессуал кодексининг*[*211*](https://lex.uz/docs/111460#254570)*,*[*289-моддалари*](https://lex.uz/docs/111460#255084)*ва Ўзбекистон Республикаси Вазирлар Маҳкамасининг 2009 йил 15 июлдаги 200-сон қарори билан тасдиқланган «Давлат даромадига ўтказиладиган мол-мулкни олиб қўйиш, сотиш ёки йўқ қилиб ташлаш тартиби тўғрисида»ги*[*Низом*](https://lex.uz/docs/1498826#1498885)*.*

[*Олдинги*](https://lex.uz/docs/2055680?ONDATE=25.09.2012%2000#2055724)*таҳрирга қаранг.*

**3-модда. Хусусий мулкни ҳимоя қилиш ва мулкдорлар ҳуқуқларининг кафолатлари тўғрисидаги қонунчилик**

Хусусий мулкни ҳимоя қилиш ва мулкдорлар ҳуқуқларининг кафолатлари тўғрисидаги қонунчилик ушбу Қонун ва бошқа қонунчилик ҳужжатларидан иборатдир.

Агар Ўзбекистон Республикасининг халқаро шартномасида Ўзбекистон Республикасининг хусусий мулкни ҳимоя қилиш ва мулкдорлар ҳуқуқларининг кафолатлари тўғрисидаги қонунчилигида назарда тутилганидан бошқача қоидалар белгиланган бўлса, халқаро шартнома қоидалари қўлланилади.

(3-моддаЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400456)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

**4-модда. Хусусий мулк ҳуқуқини амалга ошириш**

Мулкдор ўзига қарашли мол-мулкка ўз хоҳишига кўра ҳамда ўз манфаатларини кўзлаб эгалик қилади, ундан фойдаланади ва уни тасарруф этади. Мулкдор ўз мол-мулкига нисбатан қонунга зид бўлмаган ҳар қандай ҳаракатларни бажаришга ҳақли. У ўз мол-мулкидан хўжалик фаолиятини ва қонунда тақиқланмаган бошқа фаолиятни амалга ошириш учун фойдаланиши, уни бошқа шахсларга эгалик қилиш ва (ёки) фойдаланиш учун текинга ёхуд ҳақ эвазига бериши мумкин. Мол-мулкдан фойдаланиш фуқароларнинг, юридик шахслар ва давлатнинг ҳуқуқларини ҳамда қонун билан қўриқланадиган манфаатларини бузмаслиги, атроф-муҳитга зарар етказмаслиги керак.

* LexUZ шарҳи*

*Қўшимча маълумот учун қаранг: Ўзбекистон Республикаси Фуқаролик кодексининг*[*172-моддаси*](https://lex.uz/docs/111189#153843)*.*

Барча мулкдорларга ўз ҳуқуқларини амалга оширишда тенг шароитлар таъминланади.

[*Олдинги*](https://lex.uz/docs/2055680?ONDATE=25.09.2012%2000#2055730)*таҳрирга қаранг.*

Интеллектуал мулк объектларига бўлган мутлақ ҳуқуқларнинг эгалари ва тижорат сирининг эгалари ушбу Қонун ҳамда бошқа қонун ҳужжатлари билан белгиланган ҳуқуқлар ва кафолатлардан фойдаланади.

(4-модданинг учинчи қисмиЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400460)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

**5-модда. Хусусий мулк ҳуқуқининг муддатсизлиги**

Хусусий мулк ҳуқуқи муддатсиздир. Мулкдорга мол-мулкка эгалик қилиш, ундан фойдаланиш ва уни тасарруф этиш муддати белгиланишига йўл қўйилмайди.

**6-модда. Бузилган хусусий мулк ҳуқуқининг тикланиши**

Давлат бузилган хусусий мулк ҳуқуқининг тикланишини ва унинг суд орқали ҳимоя қилинишини кафолатлайди.

[*Олдинги*](https://lex.uz/docs/2055680?ONDATE=25.09.2012%2000#2055735)*таҳрирга қаранг.*

Мулкдорга етказилган зарарнинг ўрни уни етказган шахс томонидан қонунчиликка мувофиқ тўла ҳажмда қопланиши керак.

(6-модданинг иккинчи қисмиЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400461)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

* LexUZ шарҳи*

*Қаранг: мазкур Қонуннинг**14-моддаси**, Ўзбекистон Республикаси Фуқаролик кодексининг*[*14*](https://lex.uz/docs/111189#150438)*ва*[*15-моддалари*](https://lex.uz/docs/111189#150442)*.*

**7-модда. Мулкдор ҳуқуқларининг устуворлиги**

[*Олдинги*](https://lex.uz/docs/2055680?ONDATE=25.09.2012%2000#2055737)*таҳрирга қаранг.*

Мулкдорнинг давлат органлари билан ўзаро муносабатларида мулкдор ҳуқуқларининг устуворлиги принципи амал қилади, унга мувофиқ қонунчиликдаги хусусий мулк ҳуқуқини амалга ошириш билан боғлиқ ҳолда юзага келадиган барча бартараф этиб бўлмайдиган зиддиятлар ва ноаниқликлар мулкдорнинг фойдасига талқин этилади.

(7-модданинг матни Ўзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400462)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

**2-боб. Хусусий мулкни ҳимоя қилиш**

**8-модда. Хусусий мулк ҳуқуқини ҳимоя қилиш усуллари**

Хусусий мулк ҳуқуқини ҳимоя қилиш қуйидаги йўллар билан амалга оширилади:

хусусий мулк ҳуқуқини тан олиш;

хусусий мулк ҳуқуқи бузилишидан олдинги ҳолатни тиклаш ва хусусий мулк ҳуқуқини бузадиган ёки унинг бузилиши хавфини туғдирадиган ҳаракатларнинг олдини олиш;

битимни ҳақиқий эмас деб топиш ва унинг ҳақиқий эмаслиги оқибатларини қўллаш;

давлат органининг ва бошқа органнинг ёки фуқаролар ўзини ўзи бошқариш органининг ҳужжатини ҳақиқий эмас деб топиш;

хусусий мулк ҳуқуқини мулкдорнинг ўзи ҳимоя қилиши;

бурчни аслича (натура) бажаришга мажбур қилиш;

зарарнинг ўрнини қоплаш;

неустойка ундириш;

маънавий зиённи қоплаш;

[*Олдинги*](https://lex.uz/docs/2055680?ONDATE=25.09.2012%2000#2055750)*таҳрирга қаранг.*

хусусий мулк ҳуқуқи муносабатларини тартибга солишда қонунчилик барқарорлигини таъминлаш;

(8-модданинг биринчи қисми ўн биринчи хатбошиси Ўзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400463)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

давлат органининг ва бошқа органнинг ёки фуқаролар ўзини ўзи бошқариш органининг қонунга зид бўлган ҳужжатининг суд томонидан қўлланилмаслиги;

мол-мулкнинг айрим турларига бўлган хусусий мулк ҳуқуқининг вужудга келганлигини, ўзгарганлигини ва бекор қилинганлигини давлат рўйхатидан ўтказиш.

Хусусий мулк ҳуқуқини ҳимоя қилиш қонунга мувофиқ бошқа усуллар билан ҳам амалга оширилиши мумкин.

* LexUZ шарҳи*

*Қаранг: Ўзбекистон Республикаси Фуқаролик кодексининг*[*11-моддаси*](https://lex.uz/docs/111189#150418)*.*

**9-модда. Давлат органининг ва бошқа органнинг ёки фуқаролар ўзини ўзи бошқариш органининг ҳужжатини ҳақиқий эмас деб топиш**

[*Олдинги*](https://lex.uz/docs/2055680?ONDATE=25.09.2012%2000#2055755)*таҳрирга қаранг.*

Давлат органининг ва бошқа органнинг ёки фуқаролар ўзини ўзи бошқариш органининг қонунчиликка мувофиқ бўлмаган ва хусусий мулк ҳуқуқини бузадиган ҳужжати суд томонидан ҳақиқий эмас деб топилиши мумкин.

(9-модданинг матни Ўзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400464)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

* LexUZ шарҳи*

*Қаранг: Ўзбекистон Республикаси Фуқаролик кодексининг*[*12-моддаси*](https://lex.uz/docs/111189#150432)*, Ўзбекистон Республикаси «Ўзбекистон Республикасида мулкчилик тўғрисида»ги Қонуннинг*[*35-моддаси*](https://lex.uz/docs/111466#253331)*.*

**10-модда. Хусусий мулк ҳуқуқини мулкдорнинг ўзи ҳимоя қилиши**

Хусусий мулк ҳуқуқини мулкдорнинг ўзи ҳимоя қилишига йўл қўйилади.

Хусусий мулк ҳуқуқини мулкдорнинг ўзи ҳимоя қилиши усуллари ҳуқуқ бузилишига мутаносиб бўлиши ва ҳуқуқ бузилишининг олдини олиш учун зарур ҳаракатлар доирасидан чиқиб кетмаслиги керак.

**11-модда. Мулкдорлар ҳуқуқларини ҳимоя қилишда тенг ҳуқуқлилик**

Мулкдорларга хусусий мулк ҳуқуқини ҳимоя қилиш учун давлат томонидан тенг шароитлар таъминланади.

**12-модда. Хусусий мулк ҳуқуқини амалга оширишга давлат органларининг ва бошқа органларнинг, фуқаролар ўзини ўзи бошқариш органлари ва улар мансабдор шахсларининг қонунга хилоф равишда аралашувига йўл қўйилмаслиги**

Хусусий мулк ҳуқуқини амалга оширишга давлат органларининг ва бошқа органларнинг, фуқаролар ўзини ўзи бошқариш органлари ва улар мансабдор шахсларининг қонунга хилоф равишда аралашувига йўл қўйилмайди.

* LexUZ шарҳи*

*Шунингдек, қаранг: Ўзбекистон Республикаси «Ўзбекистон Республикасида мулкчилик тўғрисида»ги Қонунининг*[*36-моддаси*](https://lex.uz/docs/111466#256050)*.*

**13-модда. Хусусий мулкка тажовуз қилишга йўл қўйилмаслиги**

Хусусий мулкка тажовуз қилишга йўл қўйилмайди.

Қонунга хилоф равишда хусусий мулк ҳуқуқини чеклашга ва (ёки) ундан маҳрум қилишга бевосита ёки билвосита қаратилган ҳаракатларга йўл қўйилмайди.

Номақбуллиги олдиндан маълум бўлган шартларни мулкдорга мажбуран қабул қилдириш, шу жумладан ундан мол-мулкни, молиявий маблағларни ёки бошқа мулкий ҳуқуқларни топширишни асоссиз равишда талаб қилиш тақиқланади.

Мулкдорнинг хўжалик фаолиятига пировард натижада унинг мол-мулки тортиб олинишига олиб келадиган ёки олиб келиши мумкин бўлган ёхуд мулкдорни ўз мулкига бўлган ҳуқуқидан воз кечишга мажбур қиладиган қонунга хилоф равишдаги аралашув тақиқланади.

Хусусий мулкка тажовуз қилиш қонунга биноан таъқиб қилинади.

**14-модда. Давлат органлари ва бошқа органлар ёки фуқароларнинг ўзини ўзи бошқариш органлари томонидан етказилган зарарнинг ўрнини қоплаш**

[*Олдинги*](https://lex.uz/docs/2055680?ONDATE=25.09.2012%2000#2055770)*таҳрирга қаранг.*

Давлат органларининг ва бошқа органларнинг, фуқаролар ўзини ўзи бошқариш органларининг ёки улар мансабдор шахсларининг ғайриқонуний ҳаракатлари (ҳаракатсизлиги), шу жумладан давлат органи ва бошқа орган ёки фуқароларнинг ўзини ўзи бошқариш органи томонидан қонунчиликка мувофиқ бўлмаган ҳужжат чиқарилиши натижасида мулкдорга етказилган зарарнинг ўрни давлат ва бошқа орган ёки фуқароларнинг ўзини ўзи бошқариш органи томонидан қопланиши керак. Давлат органлари ва бошқа органлар, фуқароларнинг ўзини ўзи бошқариш органлари мансабдор шахсларининг айби билан етказилган зарарнинг ўрнини қоплаш суд қарори билан шу мансабдор шахслар зиммасига юкланиши мумкин.

(14-модданинг матниЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400465)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

* LexUZ шарҳи*

*Қаранг: мазкур Қонуннинг**6-моддаси**, Ўзбекистон Республикаси Фуқаролик кодексининг*[*14*](https://lex.uz/docs/111189#150438)*ва*[*15-моддалари*](https://lex.uz/docs/111189#150442)*.*

**15-модда. Давлат органларининг ва бошқа органларнинг, фуқаролар ўзини ўзи бошқариш органларининг қарорлари, улар мансабдор шахсларининг ҳаракатлари (ҳаракатсизлиги) устидан шикоят қилиш**

Мулкдор давлат органлари ва бошқа органларнинг, фуқаролар ўзини ўзи бошқариш органларининг хусусий мулк ҳуқуқининг амалга оширилиши билан боғлиқ қонунга хилоф қарорлари, улар мансабдор шахсларининг қонунга хилоф ҳаракатлари (ҳаракатсизлиги) устидан, ўз хоҳишига кўра, бўйсунув тартибида юқори турувчи органга ёки мансабдор шахсга ёхуд судга шикоят қилиш ҳуқуқига эга.

Бўйсунув тартибида юқори турувчи органга ёки мансабдор шахсга шикоят бериш бундай шикоятни судга бериш ҳуқуқини истисно этмайди.

* LexUZ шарҳи*

*Қўшимча маълумот учун қаранг: Ўзбекистон Республикасининг Маъмурий суд ишларини юритиш тўғрисидаги*[*кодекси*](https://lex.uz/docs/3527353)*.*

Мулкдор хусусий мулк ҳуқуқининг амалга оширилиши билан боғлиқ ўз ҳуқуқлари ва қонуний манфаатлари бузилганлиги тўғрисида давлат органларининг ва бошқа органларнинг, фуқаролар ўзини ўзи бошқариш органларининг қарорлари, улар мансабдор шахсларининг ҳаракатлари (ҳаракатсизлиги) устидан судга мурожаат этганида давлат божи тўлашдан озод қилинади.

**3-боб. Мулкдорлар ҳуқуқларининг кафолатлари**

**16-модда. Ундирувни мол-мулкка қаратиш йўли билан мол-мулк олиб қўйилаётганда мулкдор ҳуқуқларининг кафолатлари**

Мулкдорнинг мажбуриятлари бўйича ундирув мол-мулкка қаратилган тақдирда, унинг олиб қўйилишига фақат қонунда назарда тутилган ҳолларда ва тартибда йўл қўйилади.

* LexUZ шарҳи*

*Қаранг: Ўзбекистон Республикаси «Суд ҳужжатлари ва бошқа органлар ҳужжатларини ижро этиш тўғрисида»ги Қонунининг*[*5-боби*](https://lex.uz/docs/26477#27143)*(«Ундирувни қарздорнинг мол- мулкига қаратиш») ва*[*6-боби*](https://lex.uz/docs/26477#27280)*(«Ундирувни қарздор юридик шахснинг мол-мулкига қаратишнинг хусусиятлари. қарздор юридик шахснинг мол-мулкини хатлаш ва реализация қилиш»).*

**17-модда. Мулкдорнинг мол-мулки национализация, мусодара ва реквизиция қилинаётганда унинг ҳуқуқлари кафолатлари**

Хусусий мулк бўлган мол-мулк национализация, мусодара ва реквизиция қилинмайди, қонунда назарда тутилган ҳоллар бундан мустасно.

* LexUZ шарҳи*

*Қаранг: Ўзбекистон Республикаси Фуқаролик кодексининг*[*202*](https://lex.uz/docs/111189#154105)*,*[*203*](https://lex.uz/docs/111189#154122)*ва*[*204-моддалари*](https://lex.uz/docs/111189#154126)*.*

Хусусий мулк бўлган мол-мулкни, шу жумладан ер участкасини национализация ва реквизиция қилинган ҳолларда олиб қўйиш, агар қонунда бошқача қоида назарда тутилмаган бўлса, мулкдорга унинг бозор қиймати, шунингдек бундай олиб қўйиш муносабати билан мулкдорга етказилган зарарнинг ўрни тўла қопланиши шарти билангина амалга оширилади.

Мулкдор хусусий мулк бўлган мол-мулкини национализация, мусодара ва реквизиция қилиш тўғрисидаги қарор устидан суд тартибида шикоят қилишга ҳақли.

**18-модда. Қонунга мувофиқ ўзига тегишли бўлолмайдиган мол-мулкка бўлган мулк ҳуқуқи бекор қилинганда мулкдор ҳуқуқларининг кафолатлари**

Агар қонунга асосан шахсга тегишли бўлолмайдиган мол-мулк унинг мулки бўлиб қолса, ушбу мол-мулкка нисбатан мулк ҳуқуқи суд тартибида бекор қилиниб, олиб қўйилган мол-мулкнинг қиймати шахсга тўланади.

* LexUZ шарҳи*

*Қаранг: Ўзбекистон Республикаси Фуқаролик кодекси 199-моддасининг*[*иккинчи қисми*](https://lex.uz/docs/111189#154095)*.*

[*Олдинги*](https://lex.uz/docs/2055680?ONDATE=25.09.2012%2000#2055784)*таҳрирга қаранг.*

**19-модда. Мулк ҳуқуқи мулкдорнинг мол-мулкини бевосита олиб қўйишга қаратилмаган ҳолда бекор қилинганда унинг ҳуқуқлари кафолатлари**

Давлат органининг мулкдорнинг мол-мулкини бевосита олиб қўйишга қаратилмаган қарори, шу жумладан мулкдорга қарашли уй, бошқа иморатлар, иншоотлар ёки дов-дарахтлар жойлашган ер участкасини олиб қўйиш тўғрисидаги қарори муносабати билан мулк ҳуқуқининг бекор қилинишига фақатгина қонунларда белгиланган ҳолларда ва тартибда йўл қўйилиб, бунда мулкдорга олиб қўйилган мол-мулкка тенг мол-мулк мулк ҳуқуқи асосида берилади ва у кўрган бошқа зарарларнинг ўрни қопланади ёки мулк ҳуқуқи бекор қилиниши туфайли етказилган зарарнинг ўрни тўла ҳажмда қопланади.

* LexUZ шарҳи*

*Қаранг: Ўзбекистон Республикаси Фуқаролик кодексининг*[*206-моддаси*](https://lex.uz/docs/111189#154134)*, Ўзбекистон Республикаси «Ўзбекистон Республикасида мулкчилик тўғрисида»ги Қонунининг*[*34-моддаси*](https://lex.uz/docs/111466#253309)*.*

Давлат органининг мулкдорнинг мол-мулкини бевосита олиб қўйишга қаратилмаган қарори, шу жумладан, ер участкасини олиб қўйиш тўғрисидаги қарори муносабати билан мулк ҳуқуқининг бекор қилиниши мулкдорнинг розилиги билан қонунда белгиланган тартибда амалга оширилади.

Қорақалпоғистон Республикаси Вазирлар Кенгашининг, вилоятлар ва Тошкент шаҳар ёки туман (шаҳар) ҳокимларининг олиб қўйилаётган ер участкасида жойлашган кўчмас мулк объектларини бузиб ташлаш тўғрисидаги қарори фақат адлия органларининг ижобий хулосаси мавжуд бўлганда қабул қилинади. Ер участкасини олиб қўйиш ташаббускори ҳамда олиб қўйилаётган ер участкасида жойлашган кўчмас мулк объектининг мулкдори ўртасида тузиладиган, ер участкасини олиб қўйиш муносабати билан жисмоний ва юридик шахсларнинг зарарлари, шу жумладан бой берилган фойдаси ва қонунчиликда назарда тутилган бошқа харажатларини қоплаб бериш тўғрисидаги келишув мажбурий равишда нотариал тартибда тасдиқланиши лозим.

Кўчмас мулк объектини бузиб ташлаш тўғрисида қарор қабул қилишга олиб қўйилаётган ер участкасида жойлашган кўчмас мулк объектининг мулкдорига келишувда, низо мавжуд бўлган тақдирда эса суд қарорида белгиланган жисмоний ва юридик шахсларнинг зарарлари, шу жумладан бой берилган фойдаси ва қонунчиликда назарда тутилган бошқа харажатлари қопланганидан сўнг йўл қўйилади.

Ер участкасини олиб қўйиш ва уйни, бошқа иморатларни, иншоотларни бузиб ташлаш ёки дов-дарахтларни қўпориб ташлаш тўғрисидаги қарор аҳоли пунктларининг бош режаларига, шунингдек турар жой даҳалари ҳамда кичик даҳаларини батафсил режалаштириш ва қуриш лойиҳаларига мувофиқ қабул қилинади.

Олиб қўйилаётган ер участкасидаги уйни, бошқа иморатларни, иншоотларни бузиб ташлаш ёки дов-дарахтларни қўпориб ташлашга зарарнинг ўрни бозор қиймати бўйича олдиндан ва тўла қопланмагунга қадар йўл қўйилмайди.

* LexUZ шарҳи*

*Қаранг: Ўзбекистон Республикаси Фуқаролик кодексининг*[*205-моддаси*](https://lex.uz/docs/111189#154129)*, Ўзбекистон Республикаси «Баҳолаш фаолияти тўғрисида»ги*[*Қонуни*](https://lex.uz/docs/24703)*, Ўзбекистон Республикаси мулкни баҳолаш миллий стандарти (10-сон мбмс) «Кўчмас мулк қийматини баҳолаш» (*[*рўйхат рақами 2044*](https://lex.uz/docs/1545466)*, 2009 йил 18 ноябрь).*

Давлат органлари уйнинг, бошқа иморатларнинг, иншоотларнинг ёки дов-дарахтларнинг мулкдорини қабул қилинган қарор тўғрисида бузиб ташлаш бошланишидан камида олти ой олдин, билдиришномага тегишинча Қорақалпоғистон Республикаси Жўқорғи Кенгеси, халқ депутатлари вилоятлар ва Тошкент шаҳар Кенгашлари қарорининг кўчирма нусхасини илова қилган ҳолда ёзма равишда (имзо қўйдириб) хабардор қилиши шарт.

Олиб қўйилаётган ер участкаларидаги уйни, бошқа иморатларни, иншоотларни ёки дов-дарахтларни баҳолаш баҳоловчи ташкилотлар томонидан белгиланган тартибда амалга оширилади. Бунда хусусий мулк ҳуқуқи бекор қилинаётганда олиб қўйилаётган мол-мулкнинг қиймати ана шу мол-мулк бевосита олиб қўйилишидан олдинги пайтдаги ёки олиб қўйилиши ҳақидаги хабар мол-мулкнинг қийматига таъсир кўрсатган пайтдаги ҳолатга кўра баҳоловчи ташкилот томонидан белгиланади.

[*Олдинги*](https://lex.uz/docs/2055680?ONDATE=24.12.2020%2000#5185999)*таҳрирга қаранг.*

Ер участкаси олиб қўйилиши муносабати билан мулкдорга бузиб ташланаётган мол-мулкнинг ўрнини қоплаш, бузиб ташланаётган уйнинг мулкдорига турар жой бериш, бузиб ташланаётган уй ўрнига якка тартибда уй-жой қуриши учун фуқарога ер участкаси бериш, ер участкаси ва бошқа мол-мулк олиб қўйилиши муносабати билан мулкдорга етказилган зарарнинг ўрнини қоплаш тартиби ва шартлари қонунчиликда белгиланади.

(19-модданинг тўққизинчи қисмиЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400466)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

* LexUZ шарҳи*

*Қаранг: Вазирлар Маҳкамасининг 2019 йил 16 ноябрдаги 911-сон қарори билан тасдиқланган «Ер участкалари олиб қўйилиши ва олиб қўйилаётган ер участкасида жойлашган кўчмас мулк объектлари мулкдорларига компенсация бериш тартиби тўғрисида*[*низом*](https://lex.uz/docs/4597630#4598101)*».*

Мулкдор хусусий мулк ҳуқуқининг бекор қилинишига олиб келадиган қарорга рози бўлмаган тақдирда, бу қарор суд томонидан низо ҳал этилгунига қадар амалга оширилиши мумкин эмас. Мулкдорга етказилган зарарнинг ўрнини қоплаш масалалари ҳам низони кўриб чиқишда ҳал этилади.

*(19-модда Ўзбекистон Республикасининг 2020 йил 23 декабрдаги ЎРҚ-656-сонли*[*Қонуни*](https://lex.uz/docs/5181114?ONDATE=24.12.2020%2000#5182357)*таҳририда — Қонун ҳужжатлари маълумотлари миллий базаси, 24.12.2020 й., 03/20/656/1661-сон)*

**20-модда. Мол-мулкни бошқа шахснинг қонунга хилоф эгалигидан талаб қилиб олиш**

Мулкдор ўз мол-мулкини бошқа шахснинг қонунга хилоф эгалигидан талаб қилиб олишга ҳақли. Мазкур ҳуқуқни амалга оширишда давлат органлари мулкдорга кўмаклашиши шарт.

* LexUZ шарҳи*

*Қаранг: Ўзбекистон Республикаси Фуқаролик кодексининг*[*228*](https://lex.uz/docs/111189#154310)*,*[*229*](https://lex.uz/docs/111189#154312)*ва*[*230-моддалари*](https://lex.uz/docs/111189#154317)*ва Ўзбекистон Республикаси «Ўзбекистон Республикасида мулкчилик тўғрисида»ги Қонунининг*[*33-моддаси*](https://lex.uz/docs/111466#253252)*.*

**21-модда. Мулкдорнинг ҳуқуқларини эгалик қилишдан маҳрум этиш билан боғлиқ бўлмаган ҳуқуқбузарликлардан ҳимоя қилиш**

Мулкдор ўз ҳуқуқларининг ҳар қандай бузилиши, гарчи бу бузилишлар эгалик қилишдан маҳрум этиш билан боғлиқ бўлмаса ҳам, бартараф этилишини талаб қилиши мумкин. Мазкур ҳуқуқни амалга оширишда давлат органлари мулкдорга кўмаклашиши шарт.

* LexUZ шарҳи*

*Қаранг: Ўзбекистон Республикаси Фуқаролик кодексининг*[*231-моддаси*](https://lex.uz/docs/111189#154323)*ва Ўзбекистон Республикаси «Ўзбекистон Республикасида мулкчилик тўғрисида»ги Қонунининг*[*33-моддаси*](https://lex.uz/docs/111466#253252)*.*

**22-модда. Хусусий мулк ҳуқуқининг қонунга мувофиқ бекор бўлиши оқибатлари**

Хусусий мулк ҳуқуқини бекор қиладиган қонун қабул қилинган тақдирда, ушбу қонунни қабул қилиш натижасида мулкдорга етказилган зарарнинг ўрни, шу жумладан мол-мулкнинг бозор қиймати давлат томонидан тўла ҳажмда қопланади. Зарарнинг ўрнини қоплаш тўғрисидаги низолар суд томонидан ҳал этилади.

* LexUZ шарҳи*

*Қаранг: Ўзбекистон Республикаси Фуқаролик кодексининг*[*233-моддаси*](https://lex.uz/docs/111189#154327)*.*

[*Олдинги*](https://lex.uz/docs/2055680?ONDATE=25.09.2012%2000#2055799)*таҳрирга қаранг.*

**23-модда. Хусусий мулк муносабатларини тартибга солувчи қонунчилик ҳужжати қабул қилингандаги кафолатлар**

Хусусий мулк муносабатларини тартибга солувчи қонунчилик ҳужжати мулкдорнинг ҳуқуқий ҳолатини ёмонлаштирган ёки мулкдорга қўшимча мажбуриятлар юклаган тақдирда, орқага қайтиш кучига эга эмас.

(23-моддаЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400467)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

* LexUZ шарҳи*

*Қаранг: Ўзбекистон Республикаси «Норматив-ҳуқуқий ҳужжатлар тўғрисида»ги Қонунининг*[*31-моддаси*](https://lex.uz/docs/2105724#2105914)*.*

[*Олдинги*](https://lex.uz/docs/2055680?ONDATE=25.09.2012%2000#2055801)*таҳрирга қаранг.*

**24-модда. Мол-мулкни давлат тасарруфидан чиқариш ва хусусийлаштириш натижаларининг қайта кўриб чиқилишига ҳамда бекор қилинишига йўл қўйилмаслиги**

Давлат мулкини давлат тасарруфидан чиқариш ҳамда хусусийлаштириш жараёнида вужудга келган хусусий мулк дахлсиздир. Давлат тасарруфидан чиқариш ва хусусийлаштириш натижалари қайта кўриб чиқилмайди ҳамда бекор қилинмайди.

Қуйидаги кўчар ва кўчмас мол-мулк давлат тасарруфидан чиқарилган ҳамда хусусийлаштирилган корхоналарнинг мол-мулки деб эътироф этилади (қонунга мувофиқ давлат тасарруфидан чиқарилмайдиган ва хусусийлаштирилмайдиган объектлар бундан мустасно):

давлат тасарруфидан чиқаришни ва хусусийлаштирилган корхоналарда давлат мол-мулкини хусусийлаштиришни амалга ошириш пайтида аниқланмаган кўчар ва кўчмас мол-мулк;

корхона ҳудудида жойлашган, давлат тасарруфидан чиқаришни ва хусусийлаштиришни амалга ошириш пайтида тасарруф этиш ҳуқуқисиз фойдаланишга берилган кўчар ва кўчмас мол-мулк.

Давлат тасарруфидан чиқариш ва хусусийлаштириш натижаларини, шу жумладан объектларнинг қийматини баҳолаш натижаларини қайта кўриб чиқиш, ҳақиқий эмас деб топиш ва бекор қилиш масалалари юзасидан давлат органлари, шу жумладан назорат, ҳуқуқни муҳофаза қилувчи органлар ва судлар томонидан ташаббус билан чиқиш тақиқланади.

*(24-модда Ўзбекистон Республикасининг 2020 йил 23 декабрдаги ЎРҚ-656-сонли*[*Қонуни*](https://lex.uz/docs/5181114?ONDATE=24.12.2020%2000#5182381)*таҳририда — Қонун ҳужжатлари маълумотлари миллий базаси, 24.12.2020 й., 03/20/656/1661-сон)*

**25-модда. Ўзбекистон Республикаси ҳудудида чет эл фуқароларининг ва фуқаролиги бўлмаган шахсларнинг мулк ҳуқуқи кафолатлари**

Чет эл фуқаролари ва фуқаролиги бўлмаган шахслар, агар Ўзбекистон Республикасининг қонунларида ёки халқаро шартномаларида бошқача қоида назарда тутилмаган бўлса, Ўзбекистон Республикаси ҳудудида Ўзбекистон Республикасининг фуқаролари билан тенг равишда мулк ҳуқуқидан фойдаланади.

* LexUZ шарҳи*

*Шунингдек, қаранг: Ўзбекистон Республикаси «Ўзбекистон Республикасида мулкчилик тўғрисида»ги Қонунининг*[*VI-бўлими*](https://lex.uz/docs/111466#252832)*(Ажнабий фуқаролар, ташкилотлар ва давлатларнинг мулки).*

**4-боб. Якунловчи қоидалар**

**26-модда. Низоларни ҳал этиш**

[*Олдинги*](https://lex.uz/docs/2055680?ONDATE=25.09.2012%2000#2055808)*таҳрирга қаранг.*

Хусусий мулкни ҳимоя қилиш ва мулкдорлар ҳуқуқларининг кафолатлари соҳасида юзага келган низолар қонунчиликда белгиланган тартибда ҳал этилади.

(26-модданинг матниЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400471)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

[*Олдинги*](https://lex.uz/docs/2055680?ONDATE=25.09.2012%2000#2055809)*таҳрирга қаранг.*

**27-модда. Хусусий мулкни ҳимоя қилиш ва мулкдорлар ҳуқуқларининг кафолатлари тўғрисидаги қонунчиликни бузганлик учун жавобгарлик**

Хусусий мулкни ҳимоя қилиш ва мулкдорлар ҳуқуқларининг кафолатлари тўғрисидаги қонунчиликни бузганликда айбдор шахслар белгиланган тартибда жавобгар бўлади.

(27-моддаЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400472)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

[*Олдинги*](https://lex.uz/docs/2055680?ONDATE=25.09.2012%2000#5504689)*таҳрирга қаранг.*

**28-модда. Қонунчиликни ушбу Қонунга мувофиқлаштириш**

(28-модданинг номиЎзбекистон Республикасининг 2021 йил 21 апрелдаги ЎРҚ-683-сонли [*Қонуни*](https://lex.uz/docs/5388561?ONDATE=21.04.2021%2000#5400476)таҳририда — Қонунчилик маълумотлари миллий базаси, 21.04.2021 й., 03/21/683/0375-сон)

Ўзбекистон Республикаси Вазирлар Маҳкамаси:

ҳукумат қарорларини ушбу Қонунга мувофиқлаштирсин;

давлат бошқаруви органлари ушбу Қонунга зид бўлган ўз норматив-ҳуқуқий ҳужжатларини қайта кўриб чиқишлари ва бекор қилишларини таъминласин.

**29-модда. Ушбу Қонуннинг кучга кириши**

Ушбу Қонун расмий эълон қилинган кундан эътиборан кучга киради.

* LexUZ шарҳи*

*Ушбу Қонун «Халқ сўзи» газетасининг 2012 йил 25 сентябрдаги 189 (5609)-сонида эълон қилинган.*

**Ўзбекистон Республикасининг Президенти И. КАРИМОВ**

Тошкент ш.,

2012 йил 24 сентябрь,

ЎРҚ–336-сон

*(Ўзбекистон Республикаси қонун ҳужжатлари тўплами, 2012 й., 39-сон, 446-модда; 2015 й., 33-сон, 439-модда; 2017 й., 24-сон, 487-модда; 24.12.2020 й., 03/20/656/1661-сон;*Қонунчилик маълумотлари миллий базаси, 21.04.2021 й., 03/21/683/0375-сон*)*

Ҳужжатда хато топганингизда, уни белгилаб Ctrl+Enter ни босинг.

© Ўзбекистон Республикаси Адлия вазирлиги қошидаги “Адолат” миллий ҳуқуқий ахборот маркази давлат муассасаси